Partei: SPD
Leive Fruu Präsidentin ! Mien leive Fruunslüüd un Mannslüüd ! 1995 hebben wi in min Heimatdörp uns 715 . Jubiläum fiert . Dat is in Holthusen bi Schwerin . Wi hebben dor ne lütte Chronik tausamenstellt . Gliek up de erste Siet steiht de Text van en ganz ollet Lied . . - Dat hebben wi all hengeben . De hebben dat schon . De können dat ook vöörlesen . . Makt juuch keen Kopp ; dat geiht sienen Gang . Uns Dichtersmann Fritz Reuter ut Meckelbörg hett dat upschreven : Ick weit enen Eikbom , de steiht an de See , de Nurdstorm , de brus't in sin Knäst ; stolz reckt hei de mächtige Kron in de Höh , so is dat all dusend Johr west . Kein Minschenhand , de hett em plant't , hei reckt sick von Pommern bet Nedderland . Un disse olle Eikboom , leive Lüüd , dat is uns gaude olle plattdüütsche Spraak . Mannich einen van juuch versteiht se , de ein oder anner kann se ook snacken . Aver dei Lüüd , de se jeden Dag snacken , tau Huus un up de Straat un ook bi de Arbeit , de warrn immer weniger . An meisten un an leivsten höör ick se direktemang an de Küst bi de Fischer . Aver ook mine leven Buern tau Huus snacken se immer weniger . Dorüm ward dat nu höchste Tid , dat wi al tohopen wat daut , dat uns olle Eikboom en beten bäter plegt ward . . Tämlich lang hebben de Herr Bundeskanzler un sine Schrieverslüüd jo brukt , bet se uns tau de Europäische Charta der Regional- oder Minderheitensprachen des Europarats vom 5 . November 1992 en Gesetz vörleggt hebben . . Aver dornoo güng dat nu fix : In de 230 . Sitzung hebben wi dat Popier tau'n erstenmal besnackt , dat heit , eigentlich hebben wi dat fuurtsens in den taustännigen Utschuß röverschaven , un hüüt , in de 235 . Sitzung , wullen wi dat Gesetz besluten . Nu sall aver ook keiner mehr mit uns mulen , dat wi tau langtöögsch sün . Mit dit Tempo kümmt nich mal de Transrapid mit - wenn hei dann överhaupt man kümmt . . Ick bruuk em jedenfalls nich in Holthusen . Ick kaam anner Johr ook anners na Berlin . . - Dann vell Spaß . Gaoh nao't Emsland . Aver kaam wie trüch tau unsen ollen Eikboom : Ick weit einen Eikbom vull Knorrn un vull Knäst ; up den'n fött kein Biel nich un Äxt . Sin Bork is so rug , un sin Holt is so fast , as was hei mal bannt un behext . Nicks hett't em daan , hei ward noch stahn , wenn wedder mal dusend von Johrn vergahn . Un ook dit seggt uns ollen Eikboom : Nemm di nich so wichtig ! Du büst man bloots korte Tid hier . Ick weer al door , als du noch as Quark in'n Schaufinster legen hest , un ick bün ook noch door in dusend Johr - wenn de Minschen mi man bloots en lütt beten plegt . Dorüm geiht uns dat al tohopen , dat wi hüüt tau düsse späte Stunnen hier as Nachtulen noch tausamen sünd . Aver dat geiht noch üm mihr . In dat Gesetz steiht schreven : Minderheitensprachen im Sinne der . . . Charta . . . sind in . . . Deutschland das Dänische , das Obersorbische , das Niedersorbische , das Nordfriesische , das Saterfriesische und das Romanes der deutschen Sinti und Roma . . . Dänisch , Ober- und Niedersorbisch , Nord- und Saterfriesisch sind regional ziemlich gut abgrenzbar und können als solche auch gut definiert werden . Schwierig ist es mit der - Vizepräsidentin Antje Vollmer : Frau Kollegin , einen kleinen Moment . Es gibt eine Zwischenfrage der Kollegin Limbach . - Ich stoppe auch die Uhr .